# Aikakone (yhtye)

### Wikipedia

Aikakone oli suomalainen, nelihenkinen pop-yhtye. Yhtye toimi nimellä Aikakone vuosina 1995-1998 ja kolmen vuoden tauon jälkeen vuodesta 2001 vuoteen 2003 nimellä AIKA. Vuonna 2003 yhtye muutti nimensä takaisin Aikakoneeksi ja lopetti toimintansa viimeisen kiertueen jälkeen.

## [muokkaa] Historiaa

Aikakone julkaisi debyyttinsä vuonna 1995. Debyyttilevy Tähtikaaren taa myi triplaplatinaa ja sisälsi hittikappaleet Alla vaahterapuun (sovitus Ali ja Rosvot-yhtyeen samannimisestä kappaleesta), Odota, Taas saan lentää, Tähtikaaren taa ja Matkustanut oon. Samana vuonna myös Samuli Edelmannin ja Sanin duetto Tuhat yötä nousi hitiksi.

Aikakoneen seuraava levy, Toiseen maailmaan, ilmestyi vuonna 1996. Siltä hiteiksi nousivat Nti Groove, Opettelen salaa ja Keltainen. Tuolloin Aikakone osallistui Euroviisuihin ensimmäistä kertaa kappaleellaan Ihan hiljaa, joka on levyn 12. raita. Sijoitus oli kuudes Suomen karsinnoissa.

Vuoden tauon jälkeen vuonna 1998 ilmestyi uusi levy, Maa. Maa-albumin ensimmäinen hittisingle oli Veran tulkitsema Tulisitko. Sitä seurasivat Magiaa/Perhosten yö ja joululaulu Veran kynästä, Hiljaisuus. Niiden lisäksi julkaistiin ep. Se sisälsi neljä kappaletta: Rakkauden lähetti, joka tehtiin Suomalaisen työn liitolle, Anna mun bailaa(´99 remix), Aikapyörä ja Seis (hidas versio). Single myi tuplaplatinaa.

Aikakone meni sen jälkeen pitkälle tauolle.

Yhtye palasi vuonna 2001 nimellä Aika. Esiintymiskieli vaihtui englanniksi, mikä oli ollut nelikon pitkäaikainen haave. Little by little oli ensimmäinen single albumilta, mutta harva varmasti edes tietää, että sellainen on julkaistu. Seuraavaksi tuli kesän hittibiisiksi noussut, albumin nimikkokappale Hear me now. Kyseinen kappale oli myös syksyn nuorisoelokuvan, Young love, tunnusmusiikki. Samassa elokuvassa oli mukana Ajan kappaleet Glittering lights ja Rock me baby.

Hear me now'n menestys oli melko heikko. Se myi jotenkuten kultaa, mutta Aikakoneen/Ajan suosio oli jo hiipunut. Uudelleenlämmittely ei juurikaan onnistunut.

AIKA-yhtye päätti kokeilla toistamiseen onneaan Euroviisuissa vuonna 2002 kappaleella Stay. Aika sijoittui sillä toiseksi Suomen karsinnoissa. Stay ei kuitenkaan saanut toivottua radiosoittoa.

HMN-albumilta julkaistiin kuitenkin vielä yksi single, Glittering lights. Tämäkin single julkaistiin hiljaisuuden vallitessa, ja siitä painettiin niin vähän levyjä, että tätä singleä voisi sanoa harvinaisuudeksi, jos sen omistaa.

Vuonna 2003 AIKA-yhtye vaihtoi nimensä takaisin Aikakoneeksi ja ilmoitti lopettavansa toimintansa. Jäähyväiskiertueen jälkeen kaikki siirtyisivät omille urilleen: Sani haaveilemalleen soolouralle, Alex hoitamaan lastaan, Maki tekemään sävellyksiä muille yhtyeille ja Veran päättäessä opintonsa.

Aikakone julkaisi vielä jäähyväissinglen Uudet tuulet ja toukokuun lopussa kokoelman, jossa oli kaikki Aikakoneen suurimmat hitit.

23. toukokuuta 2003 oli Aikakoneen viimeinen keikka, ja myös viimeinen päivä, kun yhtyeen jäsenet esiintyivät yhdessä Aikakoneena.

## [muokkaa] Jäsenet

- Sani (Saija Aartela)
- Vera (Heidi Vahakallio)
- Alex (Alex Ojasti)
- Maki (Marko Kolehmainen)

## [muokkaa] Tuotanto

### [muokkaa] Albumit

- Tähtikaaren taa (04.09.1995)
- Toiseen maailmaan (12.10.1996)
- Maa (08.10.1998)
- Hear me now (31.08.2001)
- Pophitit (23.05.2003)

### [muokkaa] Singlet

#### [muokkaa] 1995

- Tähtikaaren taa (06.03.1995)
- Alla vaahterapuun (promo elokuu 1995)
- Taas saan lentää (12.06.1995)
- Odota (06.11.1995)

#### [muokkaa] 1996

- Matkustanut oon (12.02.1996)
- Keltainen (promo 29.08.1996)
- Neiti Groove (15.10.1996)
- Neiti Groove remixes (18.11.1996)
- Opettelen salaa (09.12.1996)

#### [muokkaa] 1997

- Aarresaari (14.03.1997)
- Time (promo Ruotsi syksy 1997)
- Time (Ruotsi 1997)
- Time (yleisessä myynnissä, Meksiko 1997 - BMG Entertainment México 743215390824, 2 versiota)
- Time EP (promo Internetiin kesäkuu 1997)

#### [muokkaa] 1998

- Tulisitko (toukokuu 1998)
- Perhosten yö/Magiaa (lokakuu 1998)
- Hiljaisuus (marraskuu 1998)

#### [muokkaa] 1999

- Anna mun bailaa / Rakkauden lähetti / Seis / Aikapyörä (26.2.1999)
- Last dance (1999)

#### [muokkaa] 2001-2003

- Little by little (huhtikuu 2001)
- Hear me now (Suomi 27.7. 2001)
- Hear me now (Saksa 21.5.2002)
- Wonder why (marraskuu 2001)
- Glittering lights (2001)
- Stay (helmikuu 2002)
- Uudet tuulet (maaliskuu 2003)

## [muokkaa] Menestys

- Suosikin vuosiäänestyksessä 1995 Aikakone valittiin sekä parhaaksi tulokkaaksi että parhaaksi yhtyeeksi.
- Radiomafian vuosiäänestyksessä 1995 Aikakone valittiin parhaaksi yhtyeeksi, Tuhat yötä taas parhaaksi biisiksi.
- Jyrki Dance Music Awardissa Aikakone valittiin vuoden 1995 kotimaiseksi artistiksi, Odota taas vuoden diskobiisiksi.
- Dean Martin Boozing Society nimesi Aikakoneen vuoden 1996 bändiksi.
- Aikakoneen Kristallipallo-verkkosivusto kruunattiin komeimmaksi Radio Cityn Vuoden kotisivu 1996 -mittelössä.
- Huhtikuussa 1997 Aikakone valittiin Finnish Dance Music Awardissa vuoden tanssiaktiksi, lisäksi bändi sai palkinnon sekä parhaasta tanssivideosta että parhaasta tanssimiksauksesta.
- Tähtikaaren taa on myynyt triplaplatinaa, Toiseen maailmaan taas tuplaplatinaa, ja Maakin rikkoi aikoinaan platinarajan.
- Kun Anna mun bailaa -sinkku ilmestyi keväällä 1999, Aikakone sai samalla ensimmäisenä suomalaisena yhtyeenä julkaisuunsa Suomalaisen Työn Liiton myöntämän Avainlippu-merkin.

## [muokkaa] Lisäinformaatiota

- Epäviralliset fanisivut
- Artikkeli Aikakoneesta sen kulta-aikana
- Aikakone Last.fm-sivustolla.

Haettu osoitteesta http://fi.wikipedia.org../../../a/i/k/Aikakone_%28yhtye%29.html

Luokat: Suomalaiset pop-yhtyeet | 1990-luvun yhtyeet ja sooloartistit | Aikakoneen albumit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English